Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 401

11. Alapvető tőke elemei A táblázat részletező soraiban a Hpt. 5. sz. mellékletben foglaltak alapján kell levezetni az Alapvető és a Járulékos tőkét, illetve a befektetési szolgáltatási tevékenység kockázatának fedezetéül szolgáló tőkét, valamint a törvény egyes előírásaiban meghatározottak szerint a tőkével fedezendő túllépéseket is figyelembe véve meghatározni a szavatoló tőkét. (SZT). A 11.1. Jegyzett tőke sorban a számviteli előírások szerinti értéket kell kimutatni. (A hitelintézeteknél a Cégbírósághoz bejegyzésre már benyújtott közgyűlési, alapítói döntés szerinti módosítást — jegyzett tőkeemelést, tőkeleszállítást — is figyelembe kell venni.) 11.3. Eredménytartalék Itt a Felügyeleti mérleg saját tőke elemei közül a 93. Eredménytartalék részletező soraiban szereplő állományt kell figyelembe venni. Az év végi eredménytartalékként — a mérleg fordulónapját követően az auditált, közgyűlés által elfogadott mérleg megjelenéséig — kimutatott 93.2. Eredménytartalék — közgyűlés által még jóvá nem hagyott előző évi sort csak abban az esetben lehet számításba venni, ha az a jogszabályi előírások szerint kötelezően elszámolásra kerülő tételeket (tartalékokat), illetve a tervezett osztalékfizetést nem tartalmazza. 11.4. Általános tartalék sorba kerül az Hpt. előírásai szerinti állomány értéke. Itt kell szerepeltetni a korábbi években megképzett (és veszteségre még fel nem használt) általános tartalékot is. 11.5. Mérleg szerinti eredmény sorba csak az év végén az auditált mérleg szerinti eredmény értéke kerülhet, mivel év közben az eredmény nem vehető figyelembe a szavatoló tőke számításánál. A 12.11. sorba a még be nem fizetett jegyzett tőke összegét kell beírni. 12.12. Jegyzett tőke leszállításának értéke a cégbírósági benyújtásig Ebben a sorban a közgyűlési (alapítói) határozat szerinti jegyzett tőke csökkentés (leszállítás) értékét csak addig kell — a döntést követő naptól kezdve — szerepeltetni, amíg a jegyzett tőke értéke ezzel nem módosul. 12.2. Immateriális javak levonandó része bérleti jog nélkül Itt kell az immateriális javaknak a pénzügyi intézmény elhelyezését szolgáló vásárolt bérleti jog nélküli értékét feltüntetni. 1998/56. szám 12.41. Befektetések PIBB vállalkozásokba Ebben a sorban minden (bel-, illetve külföldön létesített) pénzügyi intézményben, biztosítóban, befektetési vállalkozásban történt befektetések (pénzbeni, illetve nem pénzbeni hozzájárulás) értékét kell feltüntetni, függetlenül attól, hogy a hitelintézet azt hol tartja nyilván. 12.42. Nyújtott alárendelt kölcsöntőke PIBV részére Itt minden (bel-, illetve külföldön létesített) pénzügyi intézmény, befektetési vállalkozás részére alárendelt kölcsöntőkeként nyújtott hitel értékét kell feltüntetni. 12.51. Kockázati céltartalék hiánya [Hpt. 87. § (1) bekezdésből] Ebben a sorban a Hpt. 87. § (1) bekezdés előírásai szerinti kockázati céltartaléknak a meg nem képzett öszszegét (hiányát) kell feltüntetni, ideértve a könyvvizsgáló vagy a Felügyelet vizsgálata során feltárt céltartalék hiányt is. Itt a minősített állomány utáni megképzendő kockázati céltartalékigénynek a még el nem számolt (pl. könyvelési késedelem miatti) összegét is jelezni kell. 12.52. Kockázati céltartalék hiánya [Hpt. 87. § (2) bekezdésből] Ebben a sorban az általános kockázati céltartaléknak a mérleg fordulónapján a Hpt. 87. § (2) bekezdésében — figyelembe véve a Hpt. 223. §-ában — meghatározott mérték szerint megképzett összeg és a beszámolás időpontjában meglévő állomány közötti különbséget kell kimutatni, beleértve azt az összeget is, ha a hitelintézet a Hpt.-ben foglaltaknál kevesebbet képzett. A 12.6. sorba az Évközi negatív eredmény abszolút értéke kerül.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes